ทั้งนี้ พล.ต.ท.มนตรีได้สั่งการให้พนักงานสอบสวนทำหนังสือประสานไปยังต้นสังกัดของนายทหารแต่ละนายเป็นที่เรียบร้อยแล้ว รอเพียงการแจ้งกลับมาว่าจะนำตัวนายทหารที่ถูกกล่าวหามาเข้าพบพนักงานสอบสวนได้เมื่อไร อย่างไรก็ตาม หากนายทหารที่ถูกเรียกตัวทั้งหมดเข้าพบพนักงานสอบสวนแล้วก็จะถูกแจ้งข้อหาเดียวกันกับ ร.ท.ธวัชชัยซึ่งมีทั้งสิ้น 6 ข้อหาผลตรวจส่วนผสมบึ้มเหมือนที่บ้าน"พ.ท.มนัสส่วนความคืบหน้าในการตรวจพิสูจน์วัตถุพยานที่ยึดมาได้ ซึ่งทั้งหมดได้ส่งให้กองพิสูจน์หลักฐาน มีรายงานเบื้องต้นว่า วัตถุสีขาวขุ่นซึ่งยึดได้จากศูนย์ขัดเคลือบสีรถยนต์คาร์แล็ค68ของพ.ท.มนัสที่ จ.สุพรรณบุรี นั้นมีส่วนผสมของสารชนิดหนึ่ง ซึ่งเป็นชนิดเดียวกันกับที่พบในแกลลอนน้ำมันซึ่งบรรจุระเบิดชนิดเอ็นโฟร์ ส่วนเนื้อดินทรายที่เก็บตัวอย่างมาตรวจสอบนั้นได้ส่งให้ผู้เชี่ยวชาญด้านธรณีวิทยาทำการแยกองค์ประกอบเพื่อนำมาเปรียบเทียบกับดินทรายที่อยู่ถุงปุ๋ยที่ยึดได้จากรถยนต์บรรทุกระเบิดด้วย นอกจากนี้จากการตรวจสอบที่มาของถุงปุ๋ยที่ใช้บรรจุทรายก็พบว่าถุงปุ๋ยยี่ห้อนี้มีแหล่งผลิตอยู่ที่จ.สุพรรณบุรี
ถุงปุ๋ยยี่ห้อนี้มีแหล่งผลิตอยู่ที่จังหวัดใด 
จ.สุพรรณบุรี